पाएं अपने शहर की ताज़ा ख़बरें और फ्री ई-पेपरडाउनलोड करें
जालाेर में स्थित विश्व की सबसे बड़ी गाेशाला के श्रद्धेय स्वामी दत्तशरणानंद महाराज के पिता प्रागाराम का बुधवार काे निधन हाेने पर उनके भक्ताें ने अनूठी पहल करते हुए सेवा-समर्पण से श्रद्धांजलि अर्पित की। काेराेना के चलते भक्त प्रत्यक्ष रूप से अंतिम दर्शन नहीं सके, लेकिन देशभर में फैले गाेभक्ताें ने बुधवार एक ही दिन में 200 ट्रक चारे की घाेषणा करके महाराज के पिताजी प्रागाराम काे श्रद्धांजलि दी। महाराज के पिता प्रागाराम बाबाेसा के नाम से जाने जाते थे।
बुधवार काे अंतिम संस्कार किया गया। इस दाैरान वीडियाे काॅल के माध्यम से देश के कई राज्याें से लाेगाें ने सीधे जुड़कर दर्शन किए। खुद मूलत: रायगर रावल वासन के थे। महाराष्ट्र, गुजरात, कर्नाटक, असम, केरल, गाेवा, मध्यप्रदेश, उतरप्रदेश, दिल्ली, पंजाब सहित कई राज्याें में उनके भक्त फैले हैं।
उनके निधन पर मलूक पीठाधीश्वर राजेंद्रदास देवाचार्य, गुरु शरणानंद महाराज रमणरेती वृंदावन, परमहंस प्रज्ञानानंद महाराज अंतराराष्ट्रीय क्रिया याेगाचार्य पुरी, राजस्थान गाे सेवा समिति के प्रदेशाध्यक्ष दिनेश गिरी महाराज, गाेवत्स राधा कृष्ण महाराज, कथावाचक विठ्ठल कृष्ण महाराज सहित कई गाेभक्ताें ने श्रद्धांजलि दी।
एक ट्रक चारा यानी 21 हजार रुपए, सीधे जमा हाेती है राशि
श्रीप्रागाराम 91वें साल के थे। खुद गाे सेवा सहित सामाजिक सराेकाराें के कार्याें में लगे रहते थे। देशभर के भक्ताें ने एक ट्रक के लिए 21 हजार की राशि गाेशाला में जमा कराने का निर्णय लिया। साेशल मीडिया पर भक्त गाेवंश के लिए चारे की घाेषणा कर रहे हैं।
एक साल से निशुल्क काढ़ा व दवाइयां बांट रहे
पथमेड़ा के प्रधान सचिव रघुनाथसिंह शिवतलाव बताते हैं कि कोरोना को रोकने के लिए पंचगव्य आधारित काढ़ा व दवाइयां बनाई गई। एक साल से इनका निशुल्क वितरण किया जा रहा है। इसके लिए समय-समय पर शिविर भी आयाेजित किए गए।
1 लाख 51 हजार गाेवंश की सेवा गाेशाला में, प्राकृतिक चिकित्सा भी कर रहे
वर्तमान में श्रीगोधाम पथमेड़ा द्वारा 1 लाख 51 हजार के लगभग गोवंश है, जिनकी सेवा यहां की जा रही है। मानव स्वास्थ्य के लिए पंचगव्य आधारित प्राकृतिक चिकित्सा भी यहां पर उपलब्ध है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva mai_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn